CELEX: 32015D1143
Language: da
Date: 2015-07-13 00:00:00
Title: Kommissionens gennemførelsesafgørelse (EU) 2015/1143 af 13. juli 2015 om offentliggørelse med en begrænsning i Den Europæiske Unions Tidende og i henhold til nationale procedurer af referencen for standard EN 60335-2-15:2002 om særlige bestemmelser for apparater til opvarmning af væsker i henhold til Europa-Parlamentets og Rådets direktiv 2006/95/EF (EØS-relevant tekst)

14.7.2015   
            
            
               DA
            
            
               Den Europæiske Unions Tidende
            
            
               L 185/23
            
         KOMMISSIONENS GENNEMFØRELSESAFGØRELSE (EU) 2015/1143
   af 13. juli 2015
   om offentliggørelse med en begrænsning i Den Europæiske Unions Tidende og i henhold til nationale procedurer af referencen for standard EN 60335-2-15:2002 om særlige bestemmelser for apparater til opvarmning af væsker i henhold til Europa-Parlamentets og Rådets direktiv 2006/95/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/95/EF af 12. december 2006 om tilnærmelse af medlemsstaternes lovgivning om elektrisk materiel bestemt til anvendelse inden for visse spændingsgrænser (1), særlig artikel 5, stk. 2 og 3,
   under henvisning til Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (2), særlig artikel 11, stk. 1, litra b),
   under henvisning til udtalelse fra Arbejdsgruppen for Lavspændingsdirektivet, og
   ud fra følgende betragtninger:
   
               (1)
            
            
               Når en national standard, der gennemfører en harmoniseret standard, hvis reference er blevet offentliggjort i Den Europæiske Unions Tidende og i henhold til nationale procedurer, omfatter et eller flere af de sikkerhedskrav, der er opført i bilag I til direktiv 2006/95/EF, antages det elektriske materiel, der er beregnet til anvendelse inden for visse spændingsgrænser, og som er fremstillet i overensstemmelse med standarden, at opfylde de relevante sikkerhedskrav.
            
         
               (2)
            
            
               I september 2014 indgav Cypern en formel indsigelse med hensyn til standard EN 60335-2-15:2002, senest ændret ved A11:2012, »Elektriske apparater til husholdningsbrug o.l. — Sikkerhed — Del 2-15: Særlige bestemmelser for apparater til opvarmning af væsker«.
            
         
               (3)
            
            
               I Cyperns formelle indsigelse konstateres det, at standard EN 60335-2-15:2002, senest ændret ved A11:2012, ikke indeholder særlige bestemmelser for kaffemaskiner eller apparater til generel anvendelse, der er bestemt til eller erfaringsmæssigt vides at anvendes til tilberedning af visse former for kaffe eller opvarmning af visse væsker (f.eks. mælk). Dette elektriske apparat består af en åben kedel med et indkapslet varmelegeme i bunden og et håndtag. Varmelegemet får strøm, ved at kedlen placeres på en elbase ved hjælp af en rund konnektor med stik og sokkel, der ligner den på almindelige kedler. Før kaffen kommer i kog, stiger de malede bønner op i kedlen, og på grund af den varmeenergi, der er lagret i apparatet, koger kedlen over, selv om processen senere standses eller apparatet løftes fra basen. Opvarmning af mælk er ligeledes kendetegnet ved, at kedlen koger over. Der er derfor risiko for alvorlige forbrændinger, hvis den kogende væske rammer huden på brugere eller børn i nærheden af dem, og standarden som sådan giver ikke formodning om overensstemmelse med direktiv 2006/95/EF.
            
         
               (4)
            
            
               Efter at have undersøgt standard EN 60335-2-15:2002, senest ændret ved A11:2012, konkluderede Kommissionen sammen med Arbejdsgruppen for Lavspændingsdirektivet, at standarden ikke opfylder de sikkerhedskrav, der er fastsat i punkt 1, litra d), sammenholdt med punkt 2, litra b), i bilag I til direktiv 2006/95/EF.
            
         
               (5)
            
            
               I betragtning af de sikkerhedsaspekter, der skal forbedres, og i afventning af en passende revidering af standarden bør offentliggørelsen i Den Europæiske Unions Tidende og i henhold til nationale procedurer af referencen for standard EN 60335-2-15:2002, senest ændret ved A11:2012, ledsages af en passende advarsel.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 22 i forordning (EU) nr. 1025/2012 —
            
         VEDTAGET DENNE AFGØRELSE:
   Artikel 1
   Referencen for standard EN 60335-2-15:2002, senest ændret ved A11:2012, »Elektriske apparater til husholdningsbrug o.l. — Sikkerhed — Del 2-15: Særlige bestemmelser for apparater til opvarmning af væsker« offentliggøres i Den Europæiske Unions Tidende og i henhold til nationale procedurer med en begrænsning som fastlagt i bilaget.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 13. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 374 af 27.12.2006, s. 10.
   
      (2)  EUT L 316 af 14.11.2012, s. 12.
   
      BILAG
      
         Offentliggørelse af titler på og referencer for europæisk harmoniseret standard EN 60335-2-15:2002 i henhold til direktiv 2006/95/EF
      
      
                  ESO (1)
                  
               
               
                  Den harmoniserede standards reference og titel
                  (og referencedokument)
               
               
                  Reference for erstattet standard
               
               
                  Formodning om overensstemmelse ved efterlevelse af den erstattede standard ophører den (dato)
               
            
                  Anm. 1
               
            
                  Cenelec
               
               
                  EN 60335-2-15:2002
                  Elektriske apparater til husholdningsbrug o.l. — Sikkerhed — Del 2-15: Særlige bestemmelser for apparater til opvarmning af væsker
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Udløbsdato
                  (1.7.2007)
               
            
                  Anm. 2.1
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  Anm. 3
               
               
                  Udløbsdato
                  (1.9.2008)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  Anm. 3
               
               
                  Udløbsdato
                  (1.8.2013)
               
            
                  EN 60335-2-15:2002/A11:2012
               
               
                  Anm. 3
               
               
                  (23.1.2015)
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Begrænsning: Anvendelsen af denne offentliggørelse medfører ikke formodning om overensstemmelse med de sikkerhedskrav, der er fastlagt i punkt 1, litra d), sammenholdt med punkt 2, litra b), i bilag I til direktiv 2006/95/EF, særlig for så vidt angår farerne i forbindelse med, at varm kaffe eller varme væsker koger over ved brug af apparater, der er beregnet til eller erfaringsmæssigt vides at anvendes til tilberedning af visse former for kaffe eller til opvarmning af visse væsker (f.eks. mælk), der udvider sig under tilberedningen af kaffen eller opvarmningen af væskerne.
               
            
            
         (1)  ESO: Europæisk standardiseringsorganisation:
      Cenelec: Avenue Marnix 17, 1000, Bruxelles, Belgien, tlf.+32 25196871, fax +32 25196919 (http://www.cenelec.eu)
      Anm. 1: Formodning om overensstemmelse ved efterlevelse af standarden vil normalt ophøre på den tilbagetrækningsdato, der fastsættes af den europæiske standardiseringsorganisation, men brugerne af disse standarder gøres opmærksom på, at den i særlige tilfælde kan ophøre på et andet tidspunkt.
      Anm. 2.1: Den nye (eller ændrede) standard har samme anvendelsesområde som den erstattede standard. Fra og med den anførte dato medfører efterlevelse af den erstattede standard ikke længere formodning om overensstemmelse med væsentlige eller andre krav i den relevante EU-lovgivning.
      Anm. 3: I tilfælde af tillæg til standarder er referencestandarden EN CCCCC:YYYY, dens eventuelle tidligere tillæg og det nye anførte tillæg. Den erstattede standard består derfor af EN CCCCC:YYYY og dens eventuelle tidligere tillæg, men ikke det nye anførte tillæg. Fra og med den anførte dato medfører efterlevelse af den erstattede standard ikke længere formodning om overensstemmelse med væsentlige eller andre krav i den relevante EU-lovgivning.